[ca] Aquest treball s'emmarca dins l'àmbit de l'agricultura social; concretament, estudia la inserció sociolaboral de col·lectius vulnerables en l'agricultura, la jardineria i els serveis forestals. Aquesta memòria té dos objectius principals: En primer lloc, s'ha elaborat una base de dades dels diversos projectes d'inserció sociolaboral de persones de col·lectius vulnerables en l'àmbit agrícola, jardiner i forestal existents a Catalunya. D'altra banda, s'han enquestat els treballadors d'aquestes empreses i entitats sobre els beneficis que el treball agrícola, jardiner i/o forestal pot aportar a les persones d'aquests col·lectius. Tradicionalment, aquestes preguntes s'han formulat a les persones promotores d'aquests projectes d'inserció sociolaboral sense tenir en compte l'opinió de les persones acollides als programes d'inserció. El segon objectiu d'aquest treball, doncs, consisteix a comparar l'opinió de les persones de direcció, les responsables de les accions agrícoles/jardineres/forestals i les acollides al programa d'inserció. S'han trobat 87 projectes que ofereixen treball remunerat a persones de diferents col·lectius, la majoria dels quals són Empreses d'Inserció i/o Centres Especials de Treball. Només 23 iniciatives orienten la seva activitat productiva exclusivament als àmbits esmentats, i les 64 restants complementen la seva activitat amb l'oferta d'altres productes o serveis. Pel que fa als beneficis d'aquesta inserció, en 19 de 23 afirmacions no s'han trobat diferències significatives en l'opinió de les persones enquestades en funció del rol que desenvolupen en aquestes empreses o entitats, i en les 4 afirmacions restants sí que se n'han trobat.

[en] This work is framed in the field of social farming. Specifically, the social and labour insertion of vulnerable groups in agriculture, gardening and forestry services is studied. This report has two main objectives: First, a database of the various social and labor market integration projects of people from vulnerable groups in the agricultural, gardening and forestry sectors existing in Catalonia has been created. On the other hand, the workers of these companies and organisations have been surveyed about the benefits that agricultural, gardening and/or forestry jobs can bring to the people of these susceptible groups. Traditionally, these questions have been asked to the promoters of these social and labor insertion projects without considering the opinion of the people sheltered by the insertion programs. The second objective of this work, then, consists of comparing the opinion of the managers, those responsible for the agricultural/gardening/forestry actions and those fostered by the insertion program. 87 projects were found that offer paid jobs to people from different groups, most of which are Insertion Companies and/or Employment Special Centers. Only 23 initiatives devote their productive activity exclusively to the aforementioned areas, and the remaining 64 complement their activity with other products or services. Regarding the benefits of this insertion, in 19 of 23 statements no significant differences were found in the opinion of the respondents based on the role they play in these companies or organisations, and in the remaining 4 statements, differences have been found.